open-index/open-wikipedia-markdown huggingface dataset:
NGC 7171

Ο **[[Νέος Γενικός Κατάλογος|NGC]] 7171** είναι ραβδωτός σπειροειδής γαλαξίας στον αστερισμό Υδροχόο. Η ταχύτητά του συγκριτικά με την κοσμική ακτινοβολία υποβάθρου είναι  και κατά συνέπεια απέχει περίπου 115 εκατομμύρια έτη φωτός σύμφωνα με τον νόμο του Χαμπλ. Τον ανακάλυψε ο αστρονόμος Ουίλιαμ Χέρσελ (William Herschel) στις 12 Αυγούστου 1787 και είναι γαλαξίας Σίφερτ τύπου 2 σύμφωνα με τη βάση δεδομένων SIMBAD.

## Υπερκαινοφανής
Το σύστημα  ATLAS εντόπισε στις 28 Νοεμβρίου 2023 τον υπερκαινοφανή τύπου Ia **SN 2023yoo**.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Υδροχόος (αστερισμός)
7171
67839
Κατηγορία:Γαλαξίες Σίφερτ
-02-56-005
Nakajima D3N

Το **Nakajima D3N** (η εγχώρια ονομασία του ήταν **Nakajima DB** από την κατασκευάστρια εταιρεία) ήταν βομβαρδιστικό κάθετης εφόρμησης που ανέπτυξε η Nakajima τη δεκαετία του 1930 για να εξοπλιστούν τα σμήνη των αεροπλανοφόρων του Ιαπωνικού Αυτοκρατορικού Ναυτικού. Εν τέλει κατασκευάστηκαν μονάχα τρία πρωτότυπα διότι το Ναυτικό επέλεξε το ανταγωνιστικό Aichi D3A.

## Σχεδιασμός και ανάπτυξη
Το 1936 το Αυτοκρατορικό Ναυτικό εξέδωσε απαίτηση που αφορούσε στην απόκτηση νέου βομβαρδιστικού για τα αεροπλανοφόρα του και θα αντικαθιστούσε τα Aichi D1A, που ήταν διθέσια διπλάνα βασισμένα στο γερμανικό Heinkel He 66. Το νέο αεροσκάφος θα ήταν ένα χαμηλοπτέρυγο μονοπλάνο και προτάσεις υπέβαλαν οι εταιρείες Aichi, Mitsubishi και Nakajima. Το 1934 ζητήθηκε από τις Aichi και Nakajima να προχωρήσουν στην κατασκευή πρωτοτύπων. Η σχεδίαση της Nakajima ήταν βασισμένη στο αναγνωριστικό C3N και το τορπιλοπλάνο-βομβαρδιστικό B5N. Όπως και οι δύο προαναφερθέντες τύποι, το D3N ήταν ένα μονοπλάνο ολομεταλλικής κατασκευής με αναδιπλούμενες πτέρυγες ώστε να εξοικονομείται χώρος επί των αεροπλανοφόρων. Προωθούνταν από αστεροειδή κινητήρα Nakajima Hikari που απέδιδε 660–820&nbsp;hp και έστρεφε δίφυλλη έλικα μεταβλητού βήματος. Διέθετε σύστημα προσγείωσης με ανασυρόμενο οπίσθιο τροχίσκο και κύριους τροχούς σχεδιασμένους να κατεβαίνουν για να χρησιμοποιούνται ως αερόφρενα κατά τη διάρκεια της βύθισης, αν και αργότερα τοποθετήθηκαν πιο συμβατικά αερόφρενα  εξαιτίας αλλαγής στην προδιαγραφή. 

Το αρχικό πρωτότυπο πραγματοποίησε την παρθενική του πτήση το 1937 και το 1939 ακολούθησαν το δεύτερο και το τρίτο αεροσκάφος. Παρόλα αυτά το D3A της Aichi αποδείχθηκε ανώτερo και αποφασίστηκε ή ένταξή του σε παραγωγή τον Δεκέμβριο του 1939. Η Nakajima διατήρησε και χρησιμοποίησε μέχρι το 1945 το δεύτερο D3N ως πλατφόρμα δοκιμών γα την ανάπτυξη των κινητήρων  Sakae και Homare.

## Παραπομπές


## Βιβλιογραφία
*
*

D3N
Κατηγορία:Βομβαρδιστικά κάθετης εφόρμησης
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη ναυτικής αεροπορίας
Άνταμ Πσίμπις

Ο **Άνταμ Πσίμπις** (, 25 Ιουνίου 1950 - 16 Δεκεμβρίου 2020) ήταν Πολωνός καλλιτέχνης, γλύπτης και ζωγράφος.
μικρογραφία|359x359εσ| Η ταφόπλακα του Άνταμ Πσίμπις.

## Βιογραφία
Στα τέλη του 20ου αιώνα ξεκίνησε τη δική του δραστηριότητα, με την οποία ασχολήθηκε με τη γλυπτική, τη ζωγραφική (συμπεριλαμβανομένων των εικόνων) και το σχέδιο. Έκανε εικονογραφήσεις για τα βιβλία: «Lewiatan Królowej Bona» και «Legendy krośnieńskie» του Γιαν Τούλικ, «Bajeczki babci Łucji» της Γούτσια Τσιχότσκα και «Tajemnice Solina» του Χένρικ Νίτσπον.

Στις δημοτικές εκλογές του 2014, έθεσε ανεπιτυχώς υποψηφιότητα για το Δημοτικό Συμβούλιο του Σάνοκ.

Ήταν παντρεμένος και είχε δύο παιδιά, μεταξύ των οποίων έναν υιό, τον Πσεμίσουαφ (1981-2017). Πέθανε στις 16 Δεκεμβρίου 2020. Ενταφιάστηκε στο Κεντρικό Κοιμητήριο του Σάνοκ στις 21 Δεκεμβρίου 2020.

## Παραπομπές


## Βιβλιογραφία

* 

Κατηγορία:Πολωνοί καλλιτέχνες
Κατηγορία:Πολωνοί ζωγράφοι
Κατηγορία:Πολωνοί γλύπτες
Κάτω Αναβρυτό Αρκαδίας

Το **Κάτω Αναβρυτό** είναι οικισμός της Αρκαδίας στον Δήμο Μεγαλόπολης.

## Γενικά στοιχεία
Το Κάτω Αναβρυτό βρίσκεται στις δυτικές πλαγιές της κορυφής Τσεμπερού, σε υψόμετρο 690 μέτρα, με θέα προς το λεκανοπέδιο της Μεγαλόπολης και την περιοχή της Άνω Φαλαισίας. Απέχει περίπου 16 χλμ. ΝΑ. της Μεγαλόπολης (έδρα του δήμου) και 37 χλμ. ΝΔ. από την Τρίπολη.Οι κάτοικοί του ασχολούνται με τη γεωργία και κτηνοτροφία. Στις 20 Ιουλίου εορτάζει με πανηγύρι ο ναός της Αγίας Μαρίνας του χωριού.

Απογράφεται ως ξεχωριστός οικισμός για πρώτη φορά το 1961 στην κοινότητα Αναβρυτού Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με το Αναβρυτό αποτελούν την Κοινότητα Αναβρυτού, που ανήκει στη Δημοτική Ενότητα Λειανοκλαδίου του Δήμου Μεγαλόπολης και σύμφωνα με την απογραφή 2021 απογράφησαν 21 κάτοικοι.

## Πληθυσμιακά στοιχεία
Οι απογραφές πληθυσμού μετά τον Β' Παγκόσμιο πόλεμο είναι:

* ο συνολικός πληθυσμός ως Αναβρυτό

** ο πληθυσμός μόνο ως Κάτω Αναβρυτό

## Παραπομπές


Κατηγορία:Χωριά της περιφερειακής ενότητας Αρκαδίας
Άιντα Κοσογιάν-Πσίμπις

Η **Άιντα Κοσογιάν-Πσίμπις** (, 9 Ιανουαρίου 1969, Μπατούμι) είναι Πολωνή-Αρμένισσα, τραγουδίστρια και διορατική, αναγνωρισμένη στα μέσα μαζικής ενημέρωσης κυρίως λόγω του χαρίσματος της διόρασης που της αποδόθηκε.

Από τις αρχές της δεκαετίας του 1990 ζει στην Πολωνία. Είναι πτυχιούχος οικονομικών επιστημών με ειδίκευση στις πιστώσεις και τα χρηματοοικονομικά, όπου αποφοίτησε από την Ανώτατη Σχολή Εθνικής Οικονομίας του Κιέβου.

## Μουσική καριέρα
Ξεκίνησε την καριέρα της το 1999 με τη βοήθεια της Καταζίνα Γκάρτνερ. Στο στούντιο του Πολωνικού Ραδιοφώνου, ηχογράφησε το πρώτο της τραγούδι, το «Za tobą szalałam» (*Ήμουν τρελή για σένα*) και έκανε φωνητικά για το τραγούδι του Γιάτσεκ Βουιτσίτσκι, «Meshuge». Και τα δύο τραγούδια εμφανίστηκαν στο άλμπουμ της Καταζίνα Γκάρτνερ, με τίτλο *Czar korzeni*.

Το 2000 κυκλοφόρησε ένα σινγκλ με το τραγούδι «Kiedy cię kocham» (*Όταν σε αγαπάω*). Ηχογράφησε το πρώτο της σόλο άλμπουμ, με τίτλο *Aida*, το 2001. Περιλάμβανε κυρίως δικές της συνθέσεις και τραγούδια βασισμένα σε γεωργιανά και αρμενικά μοτίβα. Την ίδια χρονιά κυκλοφόρησε και ένα άλμπουμ με χριστουγεννιάτικα τραγούδια. Το 2004 κυκλοφόρησε ένα άλμπουμ με τίτλο *Nagie myśli* (*Γυμνές σκέψεις*).

## Δισκογραφία

### Άλμπουμ

* 2011: *Aida dzieciom*
* 2021: *Zgadnij, co to jest za zwierzę?* – 2x πλατινένιο

### Singles

* 2021 – *Zgadnij, co to jest za zwierzę?* – πλατινένιο
* 2021 – *Krecik zielony ma berecik* – διαμαντένιο
* 2021 – *Ćwiczy Baba Jaga jogę* – 2x πλατινένιο
* 2021 – *Eo Borneo* – χρυσό

## Παραπομπές


Κατηγορία:Πολωνές τραγουδίστριες
Κατηγορία:Αρμένισσες τραγουδίστριες
Γιάνους Πσίμπις

Ο **Γιάνους Πσίμπις** (, 31 Μαΐου 1926 - 2 Μαρτίου 2001) ήταν Πολωνός πεζογράφος, σατιρικός και συγγραφέας μουσικών κωμωδιών.

## Βιογραφία
Αποφοίτησε από τη Νομική Σχολή του Πανεπιστημίου του Πόζναν. Έκανε το ντεμπούτο του ως σατιρικός στην καθημερινή εφημερίδα *[[Głos Wielkopolski]]* το 1948. Συνδέθηκε με το καμπαρέ «Kaktus». Τα έτη 1951–1973 εργάστηκε στη βιομηχανία. Τα έτη 1973–1981 ήταν αρχισυντάκτης της *Tygodnik* και τα έτη 1982-1983 της εβδομαδιαίας Wprost. Ενταφιάστηκε στο Κοιμητήριο του Γιουνικόβο του Πόζναν, στη Λεωφόρο των Αξιέπαινων (AZ-2-L-9K).
μικρογραφία| Ο τάφος του Γιάνους Πσίμπις στο Κοιμητήριο του Γιουνικόβο.

## Λογοτεχνικά έργα

* *Przygody dżentelmenów*
* *Moi dobrzy nieznajomi*
* *Światek nasz kochany*
* *Sekrety rodzinne*
* *Zapiski untermenscha*
* *Okropnie śliczny jest ten świat*
* *Trzynastego w piątek*
* *W zapachu lukru i migdałów*
* *Pies, który wysiadł w Sopocie*
* *Krótki fragment dziejów rodu*
* *Eintopfkommando*
* *Długa lekcja gimnastyki*

## Παραπομπές


## Βιβλιογραφία
* 

Κατηγορία:Πολωνοί πεζογράφοι
Κατηγορία:Σατιρικοί
Προτομή του Γιούλιαν Τούβιμ (Λοτζ)

Η **Προτομή του Γιούλιαν Τούβιμ** είναι μπρούντζινο γλυπτό στο Λοτζ της Πολωνίας.

Η προτομή του Γιούλιαν Τούβιμ βρίσκεται μπροστά από το κτίριο της Πολωνικής Χριστιανικής Αδελφότητας Νέων. Οι δημιουργοί της προτομής είναι οι Ελβίρα και Γέζι Μαζούρτσικ.

## Δείτε επίσης
* Μνημείο του Γιούλιαν Τούβιμ (Λοτζ)

## Παραπομπές


Κατηγορία:Μνημεία στο Λοτζ
Κατηγορία:Υπαίθρια γλυπτά στην Πολωνία
Κατηγορία:Χάλκινα γλυπτά
Κατηγορία:Προτομές
Κατηγορία:Σρουντμιέστσιε (Λοτζ)
Μονή Αμπελάκη Αρκαδίας

Η **Μονή Αμπελάκη Αρκαδίας** ή **Μονή Γεννήσεως της Θεοτόκου Αμπελακίου** είναι γυναικείο μοναστήρι της Αρκαδίας στο Δήμο Μεγαλόπολης το οποίο βρίσκεται στα όρια με την Λακωνία, σε μια χαράδρα νοτιοανατολικά του Ταΰγετου και σε υψόμετρο 705 μέτρα. Απέχει 25 χλμ. Ν.-ΝΑ. από την Μεγαλόπολη και 35 χλμ. ΒΔ. από την Σπάρτη ενώ βορειοανατολικά της περνάει η ΕΟ Μεγαλόπολης - Σπάρτης (κόμβος Λογγανικού). 

Στο μέσο της χαράδρας είναι σπηλιά, στο εσωτερικό της οποίας βρέθηκε η εικόνα της «Παναγίας της Μακελαρίτισσας» ενώ δεξιά και αριστερά της, υψώνεται ένας Σταυρός και ο Ιερός Ναός της Αναλήψεως. Η εικόνα της Παναγίας θεωρείται μία από τις εβδομήντα εικόνες του Απόστολου και Ευαγγελιστή Λουκά την οποία πιθανολογείται ότι μετέφερε και διέσωσε, ένας Αγιορείτης μοναχός μετά την καταστροφή της μονής του από τους Τούρκους. Γύρω από τη σπηλιά, απλώνεται ένα μικρό αμπέλι ("αμπελάκι" για τους ντόπιους) από το οποίο πήρε το όνομα της η Μονή. 

Είναι αφιερωμένο στην Γέννηση της Θεοτόκου και εορτάζει 8 Σεπτεμβρίου.

## Παραπομπές


Κατηγορία:Δήμος Μεγαλόπολης
Αμπελακη
Αμπελακη
Σκόπουν

thumb|Το Σκόπουν
thumb|Θέα από το Σκόπουν
Το **Σκόπουν** (, ) είναι χωριό των Νήσων Φερόες και βρίσκεται στη βόρεια ακτή του νησιού Σάντοϊ. Το Σκόπουν είναι το δεύτερο μεγαλύτερη χωριό του νησιού, μετά το Σάντουρ. Ο Δήμος Σκόπουν αποτελείται μόνο από το χωριό Σκόπουν. Τον Ιανουάριο του 2025 ο πληθυσμός ήταν 478 κάτοικοι.

## Ιστορία
Αν και η περιοχή κατοικείται από τον Μεσαίωνα, το Σκόπουν ιδρύθηκε μόλις το 1833. Οι κάτοικοι του Σκόπουν δεν κατείχαν γη αλλά ζούσαν από το ψάρεμα, έτσι τα σπίτια χτίστηκαν κοντά στο νερό.

Το 1897, η εκκλησία του Σκόπουν κατασκευάστηκε από ξυλεία που ελήφθη από την παλιά εκκλησία της Βέστμανα. Ο πρώτος δρόμος των Νήσων Φερόε κατασκευάστηκε στο Σάντοϊ το 1917, ως μέρος ενός σχεδίου που χρηματοδοτήθηκε από την κυβέρνηση για τη βελτίωση των ανύπαρκτων λιμενικών εγκαταστάσεων του νησιού. Συνδέει το Σκόπουν με το Σάντουρ, το κύριο χωριό του νησιού. Το λιμάνι του Σκόπουν χτίστηκε το 1926 και αργότερα επεκτάθηκε.

Μέχρι τον Δεκέμβριο του 2023, στο Σκόπουν λειτουργούσε το πορθμείο που ένωνε το νησί του Σάντοϊ με το Στρέιμοϊ, περιστασιακά μέσω Χέστουρ. Αυτή η υπηρεσία σταμάτησε να λειτουργεί αφού άνοιξε το Sandoyartunnilin και τα δύο νησιά συνδέθηκαν οδικώς.

## Παραπομπές


## Εξωτερικοί σύνδεσμοι
* 
* Σκόπουν 
* Πληροφορίες για το Σκόπουν 

Κατηγορία:Γεωγραφία των Νήσων Φερόες
Κβάλμπα

thumb|Ηλιοβασίλεμα στο Κβάλμπα, όπως φαίνεται από τη θάλασσα.
thumb|Το Νες του Κβάλμπα το μεσημέρι.
thumb|Η αμμώδης παραλία του Κβάλμπα.
Το **Κβάλμπα** (, ) είναι χωριό των Νήσων Φερόες και βρίσκεται στη βορειοανατολική ακτή του νησιού Σούντουροϊ. Ο Δήμος Κβάλμπα αποτελείται από το χωριό Κβάλμπα, το Νες (Κβάλμπα) και το Σάντβικ. Το μικρό χωριό Νες αποκαλείται συχνά Νες-Κβάλμπα, επειδή υπάρχουν άλλα δύο χωριά με το ίδιο όνομα. Τον Ιανουάριο του 2025 ο πληθυσμός του χωριού ήταν 568 κάτοικοι ενώ ο πληθυσμός του δήμου ήταν 635 κάτοικοι (εκτίμηση 1-2025).

## Παραπομπές


## Εξωτερικοί σύνδεσμοι
* 
* Κβάλμπα 
* Δήμος Κβάλμπα 

Κατηγορία:Γεωγραφία των Νήσων Φερόες
Τρόνγκισβαγκουρ

thumb|Το Πάρκο του Τρόνγκισβαγκουρ (Viðalundin í Trongisvági) βρίσκεται δίπλα στον δρόμο προς Κβάλμπα.
Το **Τρόνγκισβαγκουρ** (, ) είναι χωριό των Νήσων Φερόες και βρίσκεται στην ανατολική ακτή του νησιού Σούντουροϊ. Το Τρόνγκισβαγκουρ και τα γειτονικά χωριά Τβόροϊρι, Φρόμπα, Ørðavíkarlíð και Øravík αποτελούν τον Δήμο του Τβόροϊρι. Τον Ιανουάριο του 2025 ο πληθυσμός του χωριού ήταν 527 κάτοικοι ενώ ο πληθυσμός του δήμου ήταν 1.732 κάτοικοι (εκτίμηση 1-2025).

Λίγο μετά το Πάρκο του Τρόνγκισβαγκουρ βρίσκεται η σήραγγα προς το Κβάλμπα, το Hvalbiartunnilin, που ήταν η πρώτη οδική σήραγγα στα Νησιά Φερόε. Άνοιξε το 1963 και έχει μήκος 1450 μέτρα. Το 2019 ξεκίνησε η διάνοιξη μιας νέας σήραγγας, η οποία άνοιξε το 2021 και οπότε έκλεισε η παλιά. Το ψηλότερο βουνό στο Σούντουροϊ, το Gluggarnir, βρίσκεται νότια του Τρόνγκισβαγκουρ και έχει ύψος 610 μέτρα.

## Παραπομπές


## Εξωτερικοί σύνδεσμοι
* 
* Τρόνγκισβαγκουρ 

Κατηγορία:Γεωγραφία των Νήσων Φερόες
Μαλό Γκουστό

Ο **Μαλό Αρτύρ Γκουστό** (, 19 Μαΐου 2003) είναι Γάλλος επαγγελματίας ποδοσφαιριστής που αγωνίζεται ως δεξιός αμυντικός στην Τσέλσι και στην εθνική ομάδα της Γαλλίας.

Ξεκίνησε την καριέρα του στην ακαδημία της Λυών, όπου υπέγραψε το πρώτο του επαγγελματικό συμβόλαιο το 2020. Κάνοντας το ντεμπούτο του το 2021, καθιερώθηκε γρήγορα στην ομάδα και έγινε βασικός παίκτης. Στις 29 Ιανουαρίου 2023, μεταγράφηκε στην Τσέλσι με συμφωνία μέχρι το 2030, αλλά παρέμεινε δανεικός στη Λυών για το υπόλοιπο της σεζόν.

Διεθνώς, ο Γκουστό έχει αγωνιστεί με τις ομάδες Κ-16, Κ-17, Κ-19 και Κ-21 της Γαλλίας, και το 2023 κλήθηκε στην εθνική ανδρών, κάνοντας το ντεμπούτο του σε αγώνα προκριματικών για το Euro 2024.

## Παραπομπές


Κατηγορία:Γάλλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Γαλλίας Κ16
Κατηγορία:Ποδοσφαιριστές Εθνικής Γαλλίας Κ17
Κατηγορία:Ποδοσφαιριστές Εθνικής Γαλλίας Κ19
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές Ολιμπίκ Λιονναί
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Τσέλσι ΦΚ
Σίντριγκοτα

thumb|Θέα του Σίντριγκοτα.
thumb|Δρόμος στο Σίντριγκοτα.
Το **Σίντριγκοτα** (, ) είναι χωριό των Νήσων Φερόες και βρίσκεται στην ανατολική ακτή του νησιού Έστουροϊ. Τον Ιανουάριο του 2025 ο πληθυσμός του ήταν 509 κάτοικοι. Η τραγουδίστρια των Φερόε Έιβορ Παλσντότιρ γεννήθηκε στο Σίντριγκοτα το 1983.

Αρκετές ανασκαφές έχουν δείξει ότι το Σίντριγκοτα είναι ένας από τους παλαιότερους οικισμούς των Νήσων Φερόε. Κατά τη διάρκεια πολλών ανασκαφών μέχρι και την τελευταία του 2006, έχουν βρεθεί υπολείμματα από τους πρώτους οικισμούς. Πολλοί πιστεύουν ότι ο μεγάλος Σκανδιναβός αρχηγός, Tróndur í Gøtu έζησε και είχε τη βάση του στο Σίντριγκοτα.

## Παραπομπές


## Εξωτερικοί σύνδεσμοι
* 
* Σίντριγκοτα 

Κατηγορία:Γεωγραφία των Νήσων Φερόες
Πανελλήνιοι αγώνες σκοποβολής πήλινου στόχου 1930

Οι **Πανελλήνιοι αγώνες σκοποβολής πήλινου στόχου 1930** ή **Πανελλήνιοι κυνηγετικοί αγώνες** ήταν διοργάνωση των Πανελλήνιων σκοπευτικών αγώνων πήλινου στόχου, που διεξήχθη υπό την εποπτεία του Συνδέσμου Ελληνικών Γυμναστικών Αθλητικών Σωματείων (Σ.Ε.Γ.Α.Σ.) και οργανώθηκε από τον Κυνηγετικό Σύνδεσμο Αθηνών. Η διοργάνωση πραγματοποιήθηκε στο Σκοπευτήριο Υμηττού μεταξύ 17 και 18 Μαΐου του 1930. Συμμετείχαν περίπου 15 σκοπευτές. Πρωταθλητής αναδείχθηκε ο Αντώνιος Ράλλης με 96 επιτυχίες. Παρά τη ραγδαία βροχή, οι αγώνες σημείωσαν μεγάλη επιτυχία ενώπιον πλήθος κόσμου. Στους νικητές απονεμήθηκαν μετάλλια, διπλώματα και διάφορα πολύτιμα έπαθλα. Λόγω μη επίτευξης του κατώτατου ορίου των 98 επιτυχιών, δεν απονεμήθηκε το ειδικό μετάλλιο του πρωταθλήματος από καθαρό χρυσό του Κυνηγετικού Συνδέσμου Αθηνών. Ο αγώνας για αυτό το μετάλλιο διεξήχθη σε άλλο χρονο. Η απονομή των επάθλων στους νικητές έγινε στο Σκοπευτήριο Υμηττού την 1 Ιουνίου, μετά την απονομή των επάθλων των Πανελλήνιων σκοπευτικών αγώνων παρουσία μελών της Κυβέρνησης, στρατιωτικών και ναυτικών αρχών.

## Κάτοχοι μεταλλίων

## Αποτελέσματα
### Τραπ
Παρακάτω αναφέρονται οι πέντε πρώτοι αθλητές.

## Παραπομπές


1930
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1930
Πυρκαγιά του Λος Άντζελες (2025)

400px|thumb|Άποψη της πυρκαγιάς βορειοανατολικά του Σαν Φερνάρντο στις 7 Ιανουαρίου
Από τις 7 Ιανουαρίου 2025, έχουν ξεσπάσει διάφορα πύρινα μέτωπα στη μητροπολιτική περιοχή του Λος Άντζελες και τις γύρω περιοχές. Οι πυρκαγιές έχουν ενισχυθεί από την πολύ χαμηλή υγρασία, τις ξηρές συνθήκες και τους ισχυρούς ανέμους που σε ορισμένα σημεία έχουν φθάσει τα 160&nbsp;km/h. Στις 11 Ιανουαρίου, οι πυρκαγιές είχαν προκαλέσει έντεκα θύματα, ανάγκασαν σχεδόν 180.000 ανθρώπους να εκκενώσουν τις οικίες τους και κατέστρεψαν ή περισσότερες από 13.400 κατοικίες.

Σύμφωνα με την Υπηρεσία Προστασίας Δασών της Καλιφόρνιας απο την αρχή του έτους μέχρι τις 11 Ιανουαρίου συνολικά υπήρχαν 101 ενεργά μέτωπα ξεπερνώντας τον μέσο όρο εκδήλωσης πυρκαγιών της τελευταίας πενταετίας σχεδόν στο διπλάσιο. Μέχρι εκείνη την ημέρα, συνολικά 155.000 στρέμματα έγιναν στάχτη.

## Προειδοποιήσεις
Πριν ακόμη ξεκινήσουν οι πυρκαγιές, οι μετεωρολόγοι και οι αρχές προειδοποίησαν για εξαιρετικά επικίνδυνες καιρικές συνθήκες λόγω της ξεραμένης βλάστησης και των ανέμων Σάντα Άνα. Στις 7 Ιανουαρίου 2025 οι μετεωρολόγοι εξέδωσαν προειδοποιήσεις για «απειλητικούς και καταστροφικούς ανέμους» σε συνδυασμό με ξηρό αέρα που θα οδηγούσαν σε ημέρες κρίσιμων καιρικών συνθηκών στη Νότια Καλιφόρνια, αποκαλώντας το «χειρότερο δυνατό σενάριο πυρκαγιάς». Προειδοποιήσεις σε κόκκινο επίπεδο για «εξαιρετικά επικίνδυνες συνθήκες» εκδόθηκαν για τμήματα των κομητειών Βεντούρα, Λος Άντζελες και Όραντζ, ένα επίπεδο προειδοποίησης που είχε χρησιμοποιηθεί προηγουμένως μόνο δύο φορές το 2020 και την τρέχουσα περίοδο πυρκαγιάς 2024-25. Όσον αφορά τις ταχύτητες του ανέμου, εκτιμήθηκε ότι θα μπορούσαν να φτάσουν σε ριπές πάνω από 100 μίλια την ώρα στα βουνά, καθώς οι μετεωρολόγοι προέβλεψαν τους πιο καταστροφικούς ανέμους της Σάντα Άνα από το 2011 και προειδοποίησαν για πτώση δέντρων και πυλώνων ηλεκτροδότησης. Οι προμηθευτές ηλεκτρικής ενέργειας ανακοίνωσαν ότι, από τις 7 Ιανουαρίου 2025, θα μπορούσαν να διακόψουν την παροχή ρεύματος σε πιθανώς περίπου 450.000 νοικοκυριά ως προληπτικό μέτρο εάν χρειαστεί.

## Παραπομπές


Λος Αντζελ
Καμποχώρι Αρκαδίας

Το **Καμποχώρι** είναι οικισμός της Αρκαδίας στον Δήμο Μεγαλόπολης. 

## Γενικά στοιχεία
Το Καμποχώρι βρίσκεται στις ανατολικές όχθες του ποταμού Ευρώτα, σε υψόμετρο 475 μέτρα. Απέχει περίπου 19 χλμ. Ν. της Μεγαλόπολης (έδρα του δήμου). Νότια του χωριού, σε μία τοποθεσία με πλατάνια και νερά, στην κατεύθυνση προς Καμάρα είναι το ομώνυμο  και το Παλιομονάστηρο της Παναγίας, όπου σύμφωνα με την παράδοση ήταν καθολικό μοναστηριού.

Αναφέρεται ως ξεχωριστός οικισμός για πρώτη φορά το 1920 με την παλιά του ονομασία *Μεζίνι,* να ανήκει στην τότε κοινότητα Καμάρας και το 1928 να μετονομάζεται σε Καμποχώριον Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με την Καμάρα αποτελούν την Κοινότητα Καμάρας, που ανήκει στη Δημοτική Ενότητα Λειανοκλαδίου του Δήμου Μεγαλόπολης και σύμφωνα με την απογραφή 2021 απογράφησαν 27 κάτοικοι. 

## Πληθυσμιακά στοιχεία
Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Κατηγορία:Χωριά της περιφερειακής ενότητας Αρκαδίας
Απολλώνιος κύκλος

thumb|300px|Ο Απολλώνιος κύκλος του <math>\rm AB</math> για κάποιο <math>k > 1</math>. Όλα τα σημεία του <math>\rm P</math> ικανοποιούν <math display="inline">\frac{\rm PA}{\rm PB} = k</math>.
Στην γεωμετρία, ο **Απολλώνιος κύκλος**  είναι ο γεωμετρικός τόπος των σημείων των οποίων ο λόγος των αποστάσεων από δύο δοσμένα σημεία είναι σταθερός.

Πιο συγκεκριμένα, για δύο δοσμένα σημεία \rm A, \rm B και λόγο k \neq 1, ο Απολλώνιος κύκλος είναι ο γεωμετρικός τόπος των σημείων \rm P που ικανοποιούν
:\frac{\rm PA}{\rm PB} = k.

Όπως αποδεικνύεται παρακάτω, αυτός ο γεωμετρικός τόπος είναι ένας κύκλος. Αν \Gamma, \Delta είναι τα δύο σημεία του φορέα της \rm AB που ικανοποιύν \frac{\rm \Gamma A}{\rm \Gamma B} = \frac{\rm \Delta A}{\rm \Delta B} = k, τότε ο Απολλώνιος κύκλος έχει κέντρο το μέσο του \rm \Gamma\Delta.

Όταν k = 1, ο γεωμετρικός τόπος είναι η μεσοκάθετος ευθεία του \rm AB.

Παίρνει το όνομά του από τον Έλληνα μαθηματικό Απολλώνιο τον Περγαίο.

## Απόδειξη

## Δείτε επίσης
* Μεσοκάθετος
* Απολλώνιο πρόβλημα

## Σημειώσεις


## Περαιτέρω ανάγνωση

### Εξωτερικοί σύνδεσμοι
* Διαδραστική εφαρμογή για τον Απολλώνιο κύκλο στο Geogebra.
* Διαδραστική εφαρμογή για τον Απολλώνιο κύκλο στο Geogebra.
* Διαδραστική εφαρμογή για τον Απολλώνιο κύκλο στο Geogebra.

### Ξενόγλωσσα άρθρα
* 
* 

## Παραπομπές


Κατηγορία:Κύκλος
Κατηγορία:Γεωμετρικοί τόποι
Κατηγορία:Γεωμετρικές κατασκευές
Καστανοχώρι Αρκαδίας

Το Καστανοχώρι είναι οικισμός της Αρκαδίας στον Δήμο Μεγαλόπολης. 

## Γεωγραφικά στοιχεία - αξιοθέατα
Το Καστανοχώρι βρίσκεται στα όρια με την Μεσσηνία, στις ανατολικές πλαγιές του Λύκαιου όρους, σε υψόμετρο 700 μέτρα και θέα στο λεκανοπέδιο της Μεγαλόπολης από την οποία απέχει περίπου 15 χλμ. Δ.-ΒΔ.. Απέναντι από το χωριό είναι βραχώδης λόφος όπου υπάρχουν τα ερείπια του κάστρου του Αγίου Γεωργίου των Σκορτών από την περίοδο της Φραγκοκρατίας και του Πριγκιπάτου της Αχαΐας. Το κάστρο μαζί με άλλα φρούρια και βίγλες της περιοχής αποτελούσαν ένα σύστημα προστασίας τον δρόμων προς τη Σπάρτη και την Καλαμάτα. Θρησκευτικά αξιοθέατα είναι η ενοριακή εκκλησία της Κοίμησης της Θεοτόκου η οποία είναι μονόκλιτη βασιλική με δίρριχτη στέγη, αξιόλογο μαρμάρινο διακοσμητικό σύμπλεγμα και χρονολογείται στα 1895 καθώς και τα ξωκλήσια της Παναγία της Καψοχεροβολούς και της Παναγίας Καμάρας στην τοποθεσία «Κάπελη».  

## Ιστορικά στοιχεία
Στην Εκστρατεία του Μοριά καταγράφεται με την ονομασία *Κραμποβός* (*Krambovos*) να υπάγεται στην επαρχία Λεονταρίου (*Léondari*) - τμήμα Κραμποβού (*Section de Krambovos*) και πληθυσμό 40 οικογένειες (συνολικά 166 άτομα) ενώ αργότερα στο «Αρχείον Ιωάννου Καποδίστρια» με 40 οικογένειες (συνολικά 166). 

Στις 20 Ιουλίου του 1825, Έλληνες αγωνιστές συγκρούστηκαν με τμήμα του Τουρκοαιγυπτιακού στρατού του Ιμπραήμ. Την επόμενη μέρα επανήλθαν 1.000 Τουρκοαιγύπτιοι που έκαψαν το χωριό αλλά σε νέα μάχη με Καρυώτες και Τριπολιτσιώτες φονεύτηκαν 150 Τούρκοι και αιχμαλωτίστηκαν αρκετοί. 

## Διοικητικά στοιχεία
Αναφέρεται ως ξεχωριστός οικισμός, μετά την Επανάσταση του 1821, το 1835 με την παλιά του ονομασία από την τουρκοκρατία ως  *Κραμποβός* να προσαρτάται στον τότε δήμο Δασέας (Δασεών) και το 1928 να μετονομάζεται σε Καστανοχώρι. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, αποτελεί κοινότητα, που ανήκει στη Δημοτική Ενότητα Μεγαλόπολης του Δήμου Μεγαλόπολης και σύμφωνα με την απογραφή 2021 απογράφησαν 51 κάτοικοι.

## Πληθυσμιακά στοιχεία
Οι απογραφές πληθυσμού μετά τον Β' Παγκόσμιο πόλεμο είναι:

## Προσωπικότητες
* Ηλίας Σιμόπουλος (1913 - 2015), λογοτέχνης, ποιητής και πρόεδρος της Εταιρίας Ελλήνων Λογοτεχνών.

## Παραπομπές


Κατηγορία:Χωριά της περιφερειακής ενότητας Αρκαδίας
Τροπολόνες

Οι **τροπολόνες** είναι οργανικές ενώσεις που έχουν το χημικό τύπο . Χαρακτηρίζονται ως στερεές ουσίες, στις κανονικές κλιματικές συνθήκες, με απαλό κιτρινωπό χρώμα, που διαλύονται εύκολα από οργανικούς διαλύτες. 

Από πλευράς χημικής σύνθεσης και δομής, οι τροπολόνες διεγείρουν το ενδιαφέρον των χημικών - ερευνητών λόγω της ασυνήθιστης ηλεκτρονικής δομής τους και του ρόλου τους. Αν και δεν παρασκευάζονται συνήθως από τροπόνες, μπορεί να θεωρηθούν ως παράγωγες ενώσεων αυτών με μια υδροξυλική ομάδα στην θέση -2. 

Οι τροπολόνες ως κατηγορία φυσικών και συνθετικών οργανικών ενώσεων χαρακτηρίζονται από έναν αρωματικό δακτύλιο επτά ατόμων, ο οποίος περιέχει μια κετονική ομάδα και μια υδροξυλομάδα, συνήθως σε διάταξη 1,2. Αυτή η εξόχως μοναδική δομή προέρχεται από την τροπόνη και προσδίδει στις τροπολόνες έντονη αρωματικότητα και έντονα αντιδραστικές οξυγονούχες λειτουργικές ομάδες.

## Χαρακτηριστικά
Οι τροπολόνες εμφανίζουν σημαντική βιολογική δραστικότητα και απαντώνται στη φύση ως δευτερογενείς μεταβολίτες σε μύκητες, φυτά και βακτήρια. 

Σημαντικά παραδείγματα περιλαμβάνουν το αντιβιοτικό, στιπιτατικό οξύ και την χηλική ένωση ινοκιτιόλη. Λόγω των ιδιοτήτων τους να δεσμεύουν μέταλλα και των βιολογικών τους επιδράσεων, οι τροπολόνες μελετώνται για εφαρμογές στην ιατρική, τη γεωργία και την επιστήμη των υλικών.

Πρόσθετα, η παρουσία τέτοιων ενώσεων σε είδη ξύλου, όπως κυπαρίσσι, κέδρο, τούγια, τους προσδίδει υψηλή βιολογική ανθεκτικότητα και αντοχή σε φυσική διάρκεια.

## Παραπομπές


## Εξωτερικοί σύνδεσμοι
* sciencedirect.com

Κατηγορία:Δευτερογενείς μεταβολίτες
Κατηγορία:Φυσικά προϊόντα
Λύκαιο Αρκαδίας

Το **Λύκαιο** είναι οικισμός της Αρκαδίας στον Δήμο Μεγαλόπολης.

## Γενικά στοιχεία
Το Λύκαιο βρίσκεται στα όρια με την Μεσσηνία, κτισμένο στους νότιους πρόποδες του όρους Λύκαιο σε υψόμετρο 820 μέτρα. Απέχει περίπου 18 χλμ. Δ. της Μεγαλόπολης (έδρα του δήμου). Μέσα από το χωριό περνάει η επαρχιακή οδός για την τη Νέδα, βόρεια είναι το Ιερό του Λυκαίου Διός (περίπου 10 χλμ.) και η πηγή «Κράμποβα» ενώ νοτιοανατολικά η Λυκόσουρα και ο αρχαιολογικός της χώρος.

Αναφέρεται ως ξεχωριστός οικισμός, μετά την Επανάσταση του 1821, το 1835 με την παλιά του ονομασία από την τουρκοκρατία ως  *Δερμπούνι* να προσαρτάται στον τότε δήμο Δασέας (Δασεών) και το 1927 να μετονομάζεται σε Λύκαιον. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, αποτελεί κοινότητα, που ανήκει στη Δημοτική Ενότητα Μεγαλόπολης του Δήμου Μεγαλόπολης και σύμφωνα με την απογραφή 2021 απογράφησαν 36 κάτοικοι.

## Πληθυσμιακά στοιχεία
Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Κατηγορία:Χωριά της περιφερειακής ενότητας Αρκαδίας
Μακρύσι Αρκαδίας

Το **Μακρύσι** είναι οικισμός της Αρκαδίας στον Δήμο Μεγαλόπολης. 

## Γενικά στοιχεία
Το Μακρύσι βρίσκεται στον κάμπο της Μεγαλόπολης, νότια του Αλφειού, σε υψόμετρο 560 μέτρα ενώ απέχει μόλις 4 χλμ. βορειοανατολικά από το κέντρο της Μεγαλόπολης (έδρα του δήμου). Το χωριό υπέστη πολλές ζημιές λόγω των σεισμών της δεκαετίας του '60 με αποτέλεσμα πολλοί κάτοικοί του να μετακινηθούν νοτιοδυτικότερα στο Κάτω Μακρύσι. 

Αναφέρεται ως ξεχωριστός οικισμός, μετά την Επανάσταση του 1821, το 1835 με την παλιά του ονομασία από την τουρκοκρατία ως  *Σιάλεσι* να προσαρτάται στον τότε δήμο Μεγαλοπόλεως και το 1912 να ορίζεται έδρα της ομώνυμης νεοϊδρυθείσας κοινότητας. Το 1927 μετονομάστηκε σε *Μακρίσιον* ενώ το 1940 το όνομά του διορθώθηκε σε Μακρύσιον Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με το Κάτω Μακρύσι αποτελούν την Κοινότητα Μακρυσίου, που ανήκει στη Δημοτική Ενότητα Μεγαλόπολης του Δήμου Μεγαλόπολης και σύμφωνα με την απογραφή 2021 απογράφησαν 23 κάτοικοι. 

## Πληθυσμιακά στοιχεία
Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Κατηγορία:Χωριά της περιφερειακής ενότητας Αρκαδίας
Αρμονική τετράδα

Στην γεωμετρία, δύο σημεία μιας ευθείας που διαιρούν εσωτερικά και εξωτερικά ένα ευθύγραμμο τμήμα της ίδιας ευθείας, με τον ίδιο λόγο, λέγονται **αρμονικά συζυγή** των άκρων του ευθυγράμμου τμήματος. Τα σημεία αυτά και τα άκρα του ευθυγράμμου τμήματος λέμε ότι αποτελούν μία **αρμονική τετράδα**.

Πιο συγκεκριμένα, έστω \rm A,B,\Gamma,\Delta τέσσερα σημεία της ίδιας ευθείας, τέτοια ώστε το \rm \Gamma να βρίσκεται μεταξύ των \rm A και \rm B και το \Delta να βρίσκεται εξωτερικά αυτών. Αν ισχύει ότι
:\frac{\rm A\Gamma}{\rm B\Gamma} = \frac{\rm A\Delta}{\rm B\Delta},
τότε, τα \rm \Gamma, \Delta είναι αρμονικά συζυγή των \rm A, B και τα σημεία \rm (A, B, \Gamma, \Delta) ορίζουν μία αρμονική τετράδα. Επίσης, το \rm \Gamma είναι το αρμονικό συζυγές του \rm \Delta ως προς τα \rm A, B.

## Ιδιότητες

* Αν \rm \Gamma, \Delta είναι αρμονικά συζυγή των \rm A, B, τότε τα \rm A, B είναι αρμονικά συζυγή των \rm \Gamma, \Delta. 

* Αν (\rm A, B, \Gamma, \Delta) είναι αρμονική τετράδα, τότε τα \rm \Gamma, \Delta βρίσκονται προς ίδιο μέρος του μέσου \rm M του τμήματος \rm AB. 

* (**Θεώρημα Νεύτωνα**) Αν (\rm A, B, \Gamma, \Delta) είναι αρμονική τετράδα και \rm M το μέσο του \rm AB, τότε
::{\rm MA}^2 = {\rm MB}^2 = {\rm M\Gamma} \cdot {\rm M\Delta},
:και αντιστρόφως.

* (**Θεώρημα Ντεκάρτ**) Αν (\rm A, B, \Gamma, \Delta) είναι αρμονική τετράδα, τότε ισχύει
::\frac{2}{\rm AB} = \frac{1}{\rm A\Gamma} + \frac{1}{\rm A\Delta}\quad  και \quad \frac{2}{\rm BA} = \frac{1}{\rm B\Delta} - \frac{1}{\rm B\Delta},
:και αντιστρόφως.

## Παραδείγματα

* Αν \rm \Delta A = 1, A\Gamma = 0.5, \Gamma B = 1.5, τότε τα σημεία \rm \Gamma, \Delta είναι αρμονικά συζυγή των \rm A, B καθώς 
::\frac{\rm A\Gamma}{\rm B\Gamma} = \frac{0.5}{1.5} = \frac{1}{3} 
:και 
::\frac{\rm A\Delta}{\rm B\Delta} = \frac{1}{1 + 0.5 + 1.5} = \frac{1}{3}.

* Σε ένα τρίγωνο \rm AB\Gamma με \rm AB \neq A\Gamma όπου \rm A\Delta είναι η εσωτερική  και \rm A\Delta' η εξωτερική διχοτόμος της \hat{\rm A} έχουμε ότι τα \rm \Delta, \Delta' είναι αρμονικά συζυγή των \rm B, \Gamma. 

## Παραπομπές


Κατηγορία:Σημείο (γεωμετρία)
Πανελλήνιοι αγώνες σκοποβολής πήλινου στόχου 1928

Οι **Πανελλήνιοι αγώνες σκοποβολής πήλινου στόχου 1928** ή **Πανελλήνιοι κυνηγετικοί αγώνες** ήταν διοργάνωση των Πανελλήνιων σκοπευτικών αγώνων πήλινου στόχου, που οργανώθηκε από τον Κυνηγετικό Σύνδεσμο Αθηνών. Η διοργάνωση πραγματοποιήθηκε στο Σκοπευτήριο Υμηττού στις 22 Απριλίου του 1928. Συμμετείχαν 12 σκοπευτές. Πρωταθλητής αναδείχθηκε ο Αντώνιος Ράλλης με 93 (ή 96) επιτυχίες. Ο ολυμπιονίκης Αναστάσιος Μεταξάς που ήταν εκτός συναγωνισμού σημείωσε νέο πανελλήνιο ρεκόρ με 97 επιτυχίες. Στους νικητές απονεμήθηκαν μετάλλια, κύπελλα και διπλώματα. Τους αγώνες παρακολούθησε πλήθος κόσμου.

## Κάτοχοι μεταλλίων

## Αποτελέσματα
### Τραπ
Παρακάτω αναφέρονται οι έξι πρώτοι αθλητές.

¹Ο ολυμπιονίκης Αναστάσιος Μεταξάς ήταν εκτός συναγωνισμού.

## Παραπομπές


1928
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1928
Κίροβσκ (Μούρμανσκ)

Το **Κίροβσκ** (), γνωστό ως **Χιμπινογκόρσκ** () μέχρι το 1934, είναι μια πόλη στο Όμπλαστ του Μούρμανσκ στη Ρωσία. Βρίσκεται στις όχθες της λίμνης Μπόλσοϊ Βουντάβρ, 175 χιλιόμετρα  νότια της πόλης του Μούρμανσκ. Σύμφωνα με την απογραφή του 2010 είχε 28.625 κατοίκους.

## Ιστορία
Το 1929 ιδρύθηκε ένας οικισμός που εξελίχθηκε στο Κίροβσκ. Είχε προηγηθεί μια αποστολή με επικεφαλής τον Αλεξάντρ Φέρσμαν κατά την οποία ανακαλύφθηκαν στην περιοχή αξιόλογα κοιτάσματα απατίτη και νεφελίνη.   Λόγω της ταχείας αύξησης του πληθυσμού, το Προεδρείο της Εκτελεστικής Επιτροπής του Οκρούγκ του Μούρμανσκ υπέβαλε στις 18 Ιανουαρίου 1931 αίτηση για να παραχωρηθεί στον οικισμό καθεστώς πόλης με την ονομασία Χιμπινογκόρσκ. Η αίτηση εγκρίθηκε από την Απόφαση της Πανρωσικής Κεντρικής Εκτελεστικής Επιτροπής στις 30 Οκτωβρίου 1931 και η πόλη υπήχθη απευθείας στην Εκτελεστική Επιτροπή του Οκρούγκ του Μούρμανσκ. Στις 15 Δεκεμβρίου 1934 μετονομάστηκε σε Κίροβσκ προς τιμήν του πρόσφατα δολοφονηθέντος Σεργκέι Κίροφ, ο οποίος ήταν υπεύθυνος για τον σχεδιασμό της εκμετάλλευσης των κοιτασμάτων.

Στις 26 Φεβρουαρίου 1935 ιδρύθηκε η επαρχία Κίροβσκ και η ομώνυμη πόλη έγινε το διοικητικό της κέντρο. Στις 6 Μαΐου 1954, με Διάταγμα του Προεδρείου του Ανώτατου Σοβιέτ της Σοβιετικής Ένωσης, το Κίροβσκ αναβαθμίστηκε σε πόλη υπό την αιγίδα του όμπλαστ. Η επαρχία καταργήθηκε και η περιοχή της υπήχθη στο Κίροβσκ.

## Διοικητικό καθεστώς
Σήμερα το Κίροβσκ αποτελεί μαζί με δύο αγροτικές τοπικές κοινότητες τον Δήμο Κίροβσκ με Εδαφική Δικαιοδοσία, μια διοικητική μονάδα με καθεστώς ίσο με αυτό των επαρχιών. Ως δημοτική υποδιαίρεση ο δήμος ενσωματώνεται στον Αστικό Οκρούγκ Κίροβσκ.

## Παραπομπές


## Πηγές
*
*
*

## Εξωτερικοί σύνδεσμοι
* 

Κατηγορία:Πόλεις του Όμπλαστ του Μούρμανσκ
Θεώρημα Μέμπιους-Πομπέγιου

Στην γεωμετρία, το **θεώρημα Μέμπιους-Πομπέγιου** (γνωστό και ως **θεώρημα Πομπέγιου**) λέει ότι οι αποστάσεις ενός σημείου από τις κορυφές ενός ισοπλεύρου τριγώνου δημιουργούν ένα (πιθανώς εκφυλισμένο) τρίγωνο.

Πιο συγκεκριμένα, αν \rm AB\Gamma είναι ένα ισόπλευρο τρίγωνο και \rm P ένα σημείο του επιπέδου, τότε υπάρχει τρίγωνο με μήκη πλευρών ίσα με \rm PA, PB, P\Gamma. 

Όταν το \rm P είναι σημείο του περιγεγραμμένου κύκλου του \rm AB\Gamma, τότε από το θεώρημα φαν Σχόοτεν ισχύει ότι {\rm PA} = {\rm PB} + {\rm P\Gamma} (αν \rm PA = \max(PB, P\Gamma)) και το τρίγωνο θα είναι εκφυλισμένο. 

Το θεώρημα παίρνει το όνομά του από τον Ντιμίτριε Πομπέγιου και τον Άουγκουστ Φέρντιναντ Μέμπιους.

## Απόδειξη

## Ιστορία
Ο Πομπέγιου δημοσίευσε το θεώρημα το 1936, αλλά ο Άουγκουστ Φέρντιναντ Μέμπιους είχε ήδη δημοσιεύσει από το 1852 ένα πιο γενικό θεώρημα για τέσσερα σημεία στο επίπεδο. Σε αυτή τη δημοσίευση ο Μέμπιους ανέφερε το θεώρημα για τα ισόπλευρα τρίγωνα ως πόρισμα του γενικού θεωρήματος.

## Δείτε επίσης
* Θεώρημα φαν Σχόοτεν
* Ισόπλευρο τρίγωνο

## Εξωτερικοί σύνδεσμοι
*Θεώρημα Πομπέγιου στο MathWorld
*Θεώρημα Πομπέγιου στο Cut The Knot
* Θεώρημα Πομπέγιου στο Geogebra

## Παραπομπές


Κατηγορία:Γεωμετρία του τριγώνου
Κατηγορία:Όρος με ελλιπή ελληνική μετάφραση
Μαλλωτά Αρκαδίας

Τα **Μαλλωτά** είναι οικισμός της Αρκαδίας στον Δήμο Μεγαλόπολης. 

## Γενικά στοιχεία
Τα Μαλλωτά βρίσκονται σε υψόμετρο 600 μέτρα και απέχουν 8 χλμ. (οδικά) Ν.-ΝΑ. από το κέντρο της Μεγαλόπολης (έδρα του δήμου) ενώ στη νότια άκρη τος περνά ο Α/Δ Τριπόλεως - Καλαμάτας. Αξιοθέατα είναι η κεντρική εκκλησία της Ευαγγελίστριας (του 1864) και βόρεια, στο κάτω μέρος του χωριού, η ζωγραφισμένη βρύση του Αληγιάννη.  

Αναφέρεται επίσημα, μετά την Επανάσταση του 1821, το 1835 με την παλιά του ονομασία από την Τουρκοκρατία ως *Τσιαπόγα* να προσαρτώνται στον τότε δήμο Μεγαλοπόλεως και το 1927 να μετονομάζεται σε Μαλλωτά. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, αποτελούν την ομώνυμη κοινότητα, που ανήκει στη Δημοτική Ενότητα Μεγαλόπολης του Δήμου Μεγαλόπολης και σύμφωνα με την απογραφή 2021 απογράφησαν 42 κάτοικοι.

## Πληθυσμιακά στοιχεία
Οι απογραφές πληθυσμού μετά τον Β' Παγκόσμιο πόλεμο είναι:

## Εξωτερικοί σύνδεσμοι

* Μαλλωτά από τον Κόμβο Διασύνδεσης του Ελληνισμού.
* Ήθη και έθιμα του χωριού μου "Μαλλωτά" "από παράδοση και μνήμες"
* Μαλλωτά Αρκαδίας στο https://www.youtube.com/.
* Πολιτιστικός Σύλλογος Μαλωτών "Η Πρόοδος".

## Παραπομπές


Κατηγορία:Χωριά της περιφερειακής ενότητας Αρκαδίας
Θεώρημα Μπότεμα

Στην γεωμετρία, το **θεώρημα Μπότεμα** (αναφέρεται και ως **'θεώρημα Bottema**) λέει ότι σε ένα τρίγωνο \rm AB\Gamma με εξωτερικά (ή εσωτερικά) τετράγωνα \rm AB\Delta E και \rm A\Gamma ZH, το μέσο του \rm \Delta E είναι ανεξάρτητο του \rm A.

Παίρνει το όνομά του από τον Ολλανδό μαθηματικό Ούνε Μπότεμα.

## Απόδειξη

**Σημείωση:** Από την απόδειξη προκύπτει ότι το \rm BN\Gamma είναι ορθογώνιο και ισοσκελές.

## Εξωτερικοί σύνδεσμοι
* Θεώρημα Μπότεμα στο Cut The Knot.
* Απόδειξη χωρίς λόγια στο Cut The Knot.
* Θεώρημα Μπότεμα στο Geogebra.

## Δείτε επίσης
* Θεώρημα Ναπολέοντα
* Θεώρημα φαν Άουμπελ

## Παραπομπές


Κατηγορία:Γεωμετρία του τριγώνου
Θεώρημα φαν Άουμπελ (σεβιανές)

Στην γεωμετρία, το **θεώρημα φαν Άουμπελ** (αναφέρεται και ως **θεώρημα van Aubel **) λέει ότι σε ένα τρίγωνο \rm AB\Gamma για τρεις σεβιανές \rm A\Delta, BE, \Gamma που συντρέχουν στο \rm P ισχύει ότι
:\frac{\rm AP}{\rm A\Delta} = \frac{\rm AZ}{\rm ZB} + \frac{\rm AE}{\rm E\Gamma}.

Το θεώρημα παίρνει το όνομά του από τον μαθηματικό Χενρίκους Χουμπέρτους φαν Άουμπελ (1830–1906).

## Απόδειξη

## Δείτε επίσης
* Θεώρημα Μενελάου
* Θεώρημα Τσέβα

## Παραπομπές


Κατηγορία:Γεωμετρία του τριγώνου
Νικηφόρος Φωκάς (φρεγάτα)

Η φρεγάτα ***Νικηφόρος Φωκάς*** (*F466*), τύπου S, ανήκει στο Ελληνικό Πολεμικό Ναυτικό. Κατασκευάστηκε στα ναυπηγεία *Dok en Erfmaatschappij* στο *Fijenoord* της Ολλανδίας και καθελκύστηκε στις 15 Νοεμβρίου 1980.

## Επιχειρησιακή ιστορία

### Σε ολλανδική υπηρεσία
Εντάχθηκε σε υπηρεσία με το Ολλανδικό Ναυτικό στις 15 Νοεμβρίου 1982 με την ονομασία *Hr.Ms. Bloys van Treslong (F824).* Πήρε το όνομά του από τον *Βίλλεμ Μπλόις βαν Τρεσλόνγκ<sup>([[:en:Willem_Bloys_van_Treslong|en]])</sup>* (ολλ.: *Willem Bloys van Treslong*), έναν Ολλανδό ηγέτη των «Θαλασσοζητιάνων»*<sup>([[:en:Geuzen|en]])</sup>* (ολλ.: *Watergeuzen*), στον Ογδοηκονταετή Πόλεμο. Αποσύρθηκε από ολλανδική υπηρεσία το 2003.

### Σε ελληνική υπηρεσία
μικρογραφία|297x297εσ|Το αντιτορπιλικό ''USS Winston S. Churchill (DDG 81)'' εκτελεί ελιγμούς με τη φρεγάτα ''Νικηφόρος Φωκάς'' του Ελληνικού Πολεμικού Ναυτικού.
Το πλοίο, το οποίο πήρε την ονομασία *Νικηφόρος Φωκάς* (F466), εντάχθηκε σε υπηρεσία με το Ελληνικό Πολεμικό Ναυτικό στις 19 Νοεμβρίου 2004. Πήρε το όνομά του από τον Βυζαντινό στρατηγό, ναύαρχο και μετέπειτα αυτοκράτορα της Βυζαντινής Αυτοκρατορίας, Νικηφόρο Φωκά. Είναι το πρώτο πλοίο που φέρει το όνομα *Νικηφόρος Φωκάς* στο Ελληνικό Ναυτικό, καθώς και το πρώτο που ονομάζεται προς τιμήν ενός Βυζαντινού ναυάρχου.

## Δείτε επίσης
* Κλάση Φρεγατών Kortenaer
* Ελληνικό Πολεμικό Ναυτικό

## Παραπομπές


Κατηγορία:Ελληνικές φρεγάτες
Έμεσαλο

Το **Έμεσαλο** ή **Έμσαλε** (φινλ. *Emäsalo*, σουηδ. *Emsalö*) είναι νησί και χωριό νότια από την πόλη Πόρβοο, στην περιφέρεια Ούουσιμαα της νότιας Φινλανδίας. Ο πληθυσμός του είναι περίπου 400 κάτοικοι, αλλά κατά τους θερινούς μήνες πολλοί άνθρωποι έρχονται να περάσουν τις διακοπές τους πάνω στο νησί, σε δικές τους ή ενοικιαζόμενες εξοχικές κατοικίες. Η πλειονότητα των κατοίκων είναι σουηδόφωνοι Φινλανδοί.

Το νησί συνδέεται με την ηπειρωτική ακτή της Φινλανδίας με μια γέφυρα από το 1992. Η έκτασή του είναι μοιρασμένη σε τέσσερα χωριά: το χωριό Έμσαλε, το Όρρμπυ, το Μπένγκστμπυ και το Βάρλαξ. Στο μεγαλύτερο χωριό, το Μπένγκστμπυ, υπάρχει κατάστημα νωπών τροφίμων και ταχυδρομείο, ενώ στο Βάρλαξ υπάρχει μετεωρολογικός σταθμός και σταθμός για την παρακολούθηση της θάλασσας.

## Παραπομπές


Κατηγορία:Νησιά της Φινλανδίας
Κατηγορία:Οικισμοί στη Φινλανδία
Πέρτουλα

Το **Πέρτουλα** ή **Μπέρτμπυ** (φινλ. *Perttula*, σουηδ. *Bertby*) είναι χωριό του Δήμου Νούρμιγαιρβι, στην περιφέρεια Ούουσιμαα της νότιας Φινλανδίας. Ο πληθυσμός του είναι περίπου 200 κάτοικοι, που ασχολούνται κυρίως με τη γεωργία. Ο μεγαλύτερος οικισμός του δήμου, η Κλάουκκαλα, βρίσκεται 8 χιλιόμετρα νοτιοανατολικά από το Πέρτουλα, ενώ γειτονικά χωριά είναι τα Ούοτιλα, Νούμλαχτι, Βάλκγαιρβι και Νούμενπεε. Μέχρι και τον 19ο αιώνα υπήρχε μια λίμνη κοντά στο Πέρτουλα, η Κούχαγαιρβι, που αποξηράνθηκε στις αρχές του 20ού αιώνα.

Ο Σουηδοφινλανδός συνθέτης Μπέρνχαρντ Κρούσελ πέρασε μέρος της παιδικής ηλικίας του στο Πέρτουλα.

Στο χωριό έλαβαν χώρα την Πεντηκοστή του 1918, στη λήξη του Φινλανδικού Εμφύλιου Πολέμου, οι λεγόμενες **εκτελέσεις του Πέρτουλα**, όταν οι «Λευκοί» τουφέκισαν 29 έως 37 (ο ακριβής αριθμός είναι άγνωστος) Ερυθροφρουρούς ή ύποπτους ως κομμουνιστές. Ο νεότερος εκτελεσθείς ήταν 16 ετών, ενώ εκτελεσθηκαν και τουλάχιστον δύο γυναίκες.

## Παραπομπές


Κατηγορία:Οικισμοί στη Φινλανδία
Κόρκεακοσκι

Το **Κόρκεακοσκι** (φινλ. *Korkeakoski*) είναι χωριό και το διοικητικό κέντρο του Δήμου Γιούουπαγιοκι, στην περιφέρεια Πίρκανμαα της Φινλανδίας. Ο πληθυσμός του στα τέλη του 2020 ήταν 822 κάτοικοι. Το χωριό αποτελεί σταθμό πάνω στη σιδηροδρομική γραμμή Τάμπερε-Χάαπαμεκι.

Στο Κόρκεακοσκι βρίσκεται το δημαρχείο του Δήμου Γιούουπαγιοκι, ενώ υπάρχουν επίσης κέντρο υγείας, δημοτικό σχολείο και γυμνάσιο. Το πρώτο μηχανοποιημένο υποδηματοποιείο σε όλη τη Φινλανδία, το *Wallenius Wapriikki*, ιδρύθηκε το 1898 στο Κόρκεακοσκι.

## Παραπομπές


## Εξωτερικοί σύνδεσμοι
* Διαδραστικός χάρτης της περιοχής του χωριού

Κατηγορία:Οικισμοί στη Φινλανδία
Ορέστειο Αρκαδίας

Το **Ορέστειο** ή **Ορέστιο** είναι οικισμός της Αρκαδίας στον Δήμο Μεγαλόπολης. 

## Γενικά στοιχεία
Το Ορέστειο βρίσκεται στον κάμπο της Μεγαλόπολης, βόρεια του Αλφειού, σε υψόμετρο 410 μέτρα ενώ απέχει μόλις 3 χλμ. βορειοδυτικά από το κέντρο της Μεγαλόπολης (έδρα του δήμου). Το Ορέστειο πήρε (1940) το όνομα του, από την αρχαία αρκαδική πόλη Ορέσθειο ή Ορεσθάσιον. Αναφέρεται ως ξεχωριστός οικισμός, μετά την Επανάσταση του 1821, το 1835 με την παλιά του ονομασία ως *Κασσιδοχώρι* να προσαρτάται στον τότε δήμο Μεγαλοπόλεως και το 1940 να μετονομάζεται σε Ορέστιον. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με την Μεγαλόπολη  αποτελούν την Κοινότητα Μεγαλόπολης, που ανήκει στη Δημοτική Ενότητα Μεγαλόπολης του Δήμου Μεγαλόπολης και σύμφωνα με την απογραφή 2021 απογράφησαν 19 κάτοικοι.

## Πληθυσμιακά στοιχεία
Οι απογραφές πληθυσμού μετά τον Β' Παγκόσμιο πόλεμο είναι:

## Εξωτερικοί σύνδεσμοι

* Αρχειακή περιγραφή για Ορέστειο (Αρκαδία) από το Εθνικό Ευρετήριο Αρχείων των Γενικών Αρχείων του Κράτους.

## Παραπομπές


Κατηγορία:Χωριά της περιφερειακής ενότητας Αρκαδίας
Samurai Jack

Το ***Τζακ, ο Σαμουράι*** (αγγλικά: *Samurai Jack*) είναι αμερικανική κινουμένων σχεδίων δράσης-περιπέτειας δυστοπική τηλεοπτική σειρά που δημιουργήθηκε από τον Τζέντι Ταρτακόβσκι για το Cartoon Network και το Adult Swim. Η σειρά παράγεται από τα Cartoon Network Studios. Ο Ταρτακόβσκι συνέλαβε τη σειρά αφού ολοκλήρωσε τη δουλειά του στην πρώτη του πρωτότυπη σειρά Cartoon Network, *Το Εργαστήριo του Ντέξτερ*, η οποία κυκλοφόρησε το 1996. Η σειρά εμπνεύστηκε από το τηλεοπτικό δράμα *Kung Fu* του 1972, με πρωταγωνιστή τον Ντέιβιντ Καραντάιν, καθώς και τον γοητευτικό του Ταρτακόβσκι για τον πολιτισμό των Σαμουράι και την σειρά κόμικ *Ronin* από τον Φρανκ Μίλερ.

Ο τιτλούχος χαρακτήρας είναι ένας ανώνυμος Ιάπωνας πρίγκιπας σαμουράι που κρατά ένα μυστικιστικό κατανά ικανή να κόψει σχεδόν οτιδήποτε. Ξεκινά να ελευθερώσει το βασίλειό του, αφού το καταλαμβάνει ένας κακός, άρχοντας δαίμονας που αλλάζει σχήμα, γνωστό ως Ακού. Οι δύο εμπλέκονται σε μια σκληρή μάχη, αλλά ακριβώς καθώς ο πρίγκιπας είναι έτοιμος να δώσει την τελική επίθεση, ο Ακού τον στέλνει μπροστά σε ένα δυστόπιο μέλλον που κυβερνάται από τον τυραννό δαίμονα. Πηγαίνοντας με το όνομα "Τζακ" αφού όντα σε αυτή τη χρονική περίοδο τον προσφώνησαν ως τέτοιο, επιδιώκει να ταξιδέψει πίσω στο δικό του χρόνο και να νικήσει τον Ακού πριν μπορέσει να καταλάβει τον κόσμο. Η αναζήτηση του Τζακ για έναν τρόπο να επιστρέψει στην δική του χρονική περίοδο υπερβαίνει τον έλεγχο του Ακού, αλλά οι προσπάθειες του Τζακ είναι σε μεγάλο βαθμό μάταιες λόγω του δρόμου πίσω στο σπίτι του που καταλήγει ακριβώς εκτός εμβέλειας του.

Η σειρά προβλήθηκε αρχικά για τέσσερις σεζόν, αποτελούμενη από δεκατρία επεισόδια η καθεμία και μεταδόθηκε από τις 10 Αυγούστου 2001 έως τις 25 Σεπτεμβρίου 2004, χωρίς να ολοκληρωθεί η γενική ιστορία. Η σειρά αναβίωσε δεκατρία χρόνια αργότερα για μια πιο σκοτεινή, πιο ώριμη πέμπτη σεζόν που παρέχει ένα συμπέρασμα στην ιστορία του Τζακ, με τη Williams Street να βοηθά στην παραγωγή. Οι επεισόδια σκηνοθετήθηκαν από τον Ταρτακόβσκι, συχνά σε συνεργασία με άλλους. Η πέμπτη σεζόν έκανε πρεμιέρα στο μπλοκ Toonami του Adult Swim, που προβλήθηκε από τις 11 Μαρτίου 2017 έως τις 20 Μαΐου 2017.

Η σειρά έχει κερδίσει επιτυχία από τους κριτικούς και κέρδισε οκτώ βραβεία Έμμυ Υψηλής Τηλεθέασης, καθώς και έξι βραβεία Annie και ένα βραβεία OIAF. Θεωρείται ευρέως ως μία από τις μεγαλύτερες κινουμένων εκπομπές όλων των εποχών.

## Ελληνική μεταγλώττιση
Στην Ελλάδα, η σειρά προβλήθηκε στο Star Channel το 2006. Οι ηθοποιοί που δανείζουν τις φωνές τους στην ελληνική μεταγλώττιση της σειράς. 

* **Τζακ** -  Σταύρος Σιούλης
* **Ακού** -  Τηλέμαχος Κρεβάικας
* **Γυναικείοι Ρόλοι** -  Αντωνία Βαλλιανάτου

## Παραπομπές

## Εξωτερικοί σύνδεσμοι

* 
* 
Κατηγορία:Τηλεοπτικά προγράμματα που έγιναν βιντεοπαιχνίδια
Κατηγορία:Τηλεοπτικά προγράμματα που έγιναν κόμικς
Κατηγορία:Τηλεοπτικές σειρές του Cartoon Network
Κατηγορία:Αμερικανικές τηλεοπτικές σειρές κινουμένων σχεδίων
Κατηγορία:Τηλεοπτικές σειρές κινουμένων σχεδίων
Κατηγορία:Τηλεοπτικές σειρές του Adult Swim
NGC 132

Ο **[[Νέος Γενικός Κατάλογος|NGC]] 132** είναι σπειροειδής γαλαξίας στον αστερισμό Κήτος. Η ταχύτητά του συγκριτικά με την κοσμική ακτινοβολία υποβάθρου είναι  και κατά συνέπεια απέχει  εκατομμύρια έτη φωτός βάσει του νόμου του Χαμπλ. Μετρήσεις που δεν βασίζονται στην μετατόπιση προς το ερυθρό δίνουν εκτιμήσεις για την απόσταση στα 250 εκατομμύρια έτη φωτός περίπου. Ο αστρονόμος Ουίλιαμ Χέρσελ ανακάλυψε τον γαλαξία αυτόν στις 25 Δεκεμβρίου 1790.

## Υπερκαινοφανείς
Έχουν παρατηρηθεί δύο υπερκαινοφανείς στον NGC 132: ο τύπου Ιc **SN 2004fe** στις 30 Οκτωβρίου 2004 και ο τύπου ΙΙn**SN 2024vku** στις 12 Σεπτεμβρίου 2024.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Κήτος (αστερισμός)
0132
01844
00301
+00-02-063
Μίστελμπαχ

Το **Μίστελμπαχ** (ανεπισήμως γνωστό και ως **Μίστελμπαχ αν ντερ Τσάγια**, γερμανικά: Mistelbach an der Zaya) είναι πόλη στην περιφέρεια Μίστελμπαχ, στην πολιτεία της Κάτω Αυστρίας, στην Αυστρία, με εκτιμώμενο πληθυσμό 11.559 κατοίκους, κατά το 2018.

Βρίσκεται περίπου 40 χλμ βορειοανατολικά της Βιέννης, κοντά στα σύνορα με την Τσεχία και τη Σλοβακία.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Κάτω Αυστρίας
Γιούορναανκυλε

Το **Γιούορναανκυλε** (φινλ. *Juornaankylä*) είναι χωριό του Δήμου Άσκολα, στην περιφέρεια Ούουσιμαα της νότιας Φινλανδίας. Ο πληθυσμός του είναι περίπου 200 κάτοικοι, που αυξάνεται στους 450 περίπου κατά τους θερινούς μήνες. Ο οικισμός βρίσκεται στο βορειοανατολικό μέρος του Δήμου, κοντά στο σύνορο με τον Δήμο Μύρσκυλαι.

Το χωριό έχει δημοτικό σχολείο και κυνηγετικό σύλλογο, καθώς και υποκατάστημα της Ενώσεως Συνεταιριστικών Τραπεζών της Φινλανδίας (OP Financial Group).

## Παραπομπές


## Εξωτερικοί σύνδεσμοι
* Επίσημος ιστότοπος

Γιουορναανκυλε
NGC 127

Ο **[[Νέος Γενικός Κατάλογος|NGC 127]]** είναι φακοειδής γαλαξίας στον αστερισμό Ιχθύες. Τον ανακάλυψε ο αστρονόμος Bindon Stoney στις 4 Νοεμβρίου 1850, την ίδια ημέρα που ανακάλυψε επίσης τους γαλαξίες NGC 126 και NGC 130.

Ο NGC 127 διαθέτει άφθονες ποσότητες αερίων και είναι αστρογόνος γαλαξίας. Αλληλεπιδρά βαρυτικά με τον NGC 128 και ανάμεσα στους δύο έχει σχηματιστεί μια «γέφυρα» υλικού. Το νοτιοανατολικό τμήμα του NGC 127 είναι ασύμμετρο και εκτείνεται προς την κατεύθυνση του NGC 128.

## Παραπομπές

## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Αστρογόνοι γαλαξίες
Κατηγορία:Αλληλεπιδρώντες γαλαξίες
Κατηγορία:Ιχθύες (αστερισμός)
127
01787
Αυγούστα του Σλέσβιχ-Χόλσταϊν-Σόντερμπουργκ-Γκλύξμπουργκ

Η **Αυγούστα**, γερμ.: *Augusta του Schleswig-Holstein-Sonderburg-Glücksburg* (27 Ιουνίου 1633 &#x2013; 26 Μαΐου 1701) από τον Οίκο του Σλέσβιχ-Χόλσταϊν-Σόντερμπουργκ ήταν Δανο-Γερμανίδα Με τον γάμο της έγινε η πρώτη δούκισσα του Αουγκούστενμπουργκ. Το ανάκτορο Αουγκούστενμπουργκ, και κατά συνέπεια η κοντινή πόλη, ονομάστηκαν προς τιμήν της.

## Βιογραφία
Δισεγγονή του βασιλιά Χριστιανού Γ΄ της Δανίας, ήταν η τρίτη κόρη, όγδοο παιδί, του Φιλίππου δούκα του Σ.Χ.Σόντερμπουργκ-Γκλύκσμπουργκ και της Σοφίας Χέντβιχ πριγκίπισσας της Σαξονίας-Λάουενμπουργκ (1601-1660).  Ήταν αδελφή της Σοφίας Δωροθέας του Σ.Χ.Σ.Γκλύκσμπουργκ

## Οικογένεια
Στις 15 Ιουνίου 1651, στην Κοπεγχάγη, παντρεύτηκε τον εξάδελφό της Eρνέστο Γκύντερ (14 Οκτωβρίου 1609 &#x2013; 18 Ιανουαρίου 1689), γιο του Αλέξανδρου δούκα του Σ.Χ.Σόντερμπουργκ και της Δωροθέας κόμισσας του Σβάρτσμπουργκ-Ζόντερσχαουζεν. Είχαν δέκα παιδιά:
* Φρειδερίκος (10 Δεκεμβρίου 1652 -; 3 Αυγούστου 1692).
* Φίλιππος Ερνέστος (24 Οκτωβρίου 1655 - 8 Σεπτεμβρίου 1677), απεβ. 22 ετών.
* Λουίζα Καρλόττα (13 Απριλίου 1658 - 2 Μαΐου 1740), παντρεύτηκε την 1η Ιανουαρίου 1685 με τον Φρειδερίκο Λουδοβίκο δούκα του Σ.Χ.-Σόντερμπουργκ-Μπεκ.
* Ερνέστος Αύγουστος (3 Οκτωβρίου 1660 - 11 Μαΐου 1731).
* Δωροθέα Λουίζα (11 Οκτωβρίου 1663 - 21 Απριλίου 1721), ηγουμένη του Ίτσενχοε το 1686-1721.
* Φρειδερίκος Γουλιέλμος (18 Νοεμβρίου 1668 - 3 Ιουνίου 1714).
Δεν πρόλαβαν να ενηλικιωθούν:
* Ερνεστίνη Ιουστίνη (30 Ιουλίου 1659 - 18 Οκτωβρίου 1662), απεβ. 3 ετών.
* Σοφία Αμαλία (25 Αυγούστου 1654 - 7 Δεκεμβρίου 1655), απεβ. 1 έτους.
* Σοφία Αυγούστα (2 Φεβρουαρίου 1657 - 20 Ιουλίου 1657), απεβ. νήπιο.
* ένα παιδί, που γενν. και απεβ. στις 18 Δεκεμβρίου 1665, νήπιο.

## Αναφορές

Κατηγορία:Οίκος του Σλέσβιχ-Χόλσταϊν-Σόντερμπουργκ
Μάρμαρα Αρκαδίας

Τα **Μάρμαρα** απογράφονται ως ξεχωριστός οικισμός στην Αρκαδία και τον Δήμο Μεγαλόπολης. Το χωριό βρίσκεται δυτικά της Μεγαλόπολης (έδρα του δήμου) και ανατολικά της Λυκόσουρας, δίπλα στην επαρχιακή οδό Χωρέμης - Καστανοχωρίου. Αναφέρονται επίσημα ως ξεχωριστός οικισμός για πρώτη φορά το 2011 και μαζί με την Λυκόσουρα αποτελούν την ομώνυμη κοινότητα, που ανήκει στη Δημοτική Ενότητα Μεγαλόπολης του Δήμου Μεγαλόπολης και σύμφωνα με την απογραφή 2021 απογράφησαν 14 κάτοικοι ενώ με αυτήν του 2011 ήταν 25.

## Παραπομπές


Κατηγορία:Χωριά της περιφερειακής ενότητας Αρκαδίας
ΕΟΑ

Η συντομογραφία **ΕΟΑ** μπορεί να αναφέρεται σε οποιοδήποτε από τα παρακάτω:
*Εθνικό Οπτικοακουστικό Αρχείο
*Επαρχιακός Οργανισμός Αυτοδιοίκησης
*Ευρωπαϊκός Οργανισμός Άμυνας